Here is a page extracted from Wikipedia that may contain CSS, HTML, and a lot of unformatted text.

Title: شوقى كراس
Content: شوقي فلتاؤوس كراس ( اخميم بمحافظة سوهاج مصر، 6 اكتوبر 1928 - كونيكتكت، امريكا، 24أكتوبر 2003) ناشط حقوقى مصرى امريكى كان من الطايفه المتحمسه للقضيه القبطيه من أقباط المهجر ، و كان رئيس ومؤسس الهيئة القبطية الامريكية سنة 1972 وكان من اول النشطا فى المهجر اللى اهتموا بمشاكل وقضايا الاقباط المصريين وكان بيصدر (مجلة الأقباط) من الولايات المتحده الامريكيه اللى اتوقفت بعد وفاته.

شوقى كراس اللى كان شايف ان الأقباط مش واخدين حقوقهم الكامله فى بلدهم مصر و بيتعرضو لإضطهاد اسس الهيئه القبطيه الامريكيه سنة 1972 فى امريكا مع دكتور رائف مرقص وحكيم سرجيوس والمهندس أرميا لاوندي عشان يدافع عن حقوق الاقباط و اتعمل الاجتماع التأسيسى للهيئه فى شقة سابا حبشى باشا فى منهاتن فى نيو يورك. و من اللى شجعو على تأسيس الهيئه كان القمص بيشوى كامل. من خلال الهيئه كافح شوقى كراس عن طريق الجرانيل و الاذاعات المحليه الامريكيه و الاعلانات و المسيرات و الندوات للدفاع عن حقوق الأقباط فى مصر و تعريف العالم بالقضيه القبطيه ، و فى مظاهره للتضامن مع شهدا الأقباط فى الكشح قدام البيت الابيض فى واشنطن قعد يهتف و ينادى: " دم الأقباط مش رخيص ارفعوا الظلم عن الشعب القبطى ".

اتوفى شوقى كراس وقت رحله ترفيهيه على مركب سياحى فى كونيكتكت فى امريكا فى 24 اكتوبر 2003.

معلومات 

 اتخرج من كلية العلوم جامعة القاهرة قسم الرياضة البحتة
 اخد ماجستير ودكتوراه فى الاحصا من جامعة كولومبيا
 رئيس قسم وبرفيسور الاحصا بجامعة سوزرن كونيكتكت
 مراته د. ليلى كراس وابنه ديفيد كراس

مصادر 
 شوقى كراس رائد الحركة القبطية
 شوقى كراس مؤسس الصحوة القبطية للأقباط
 حوار مع أرميا لاوندي

مواليد 1928
وفيات 2003
سوهاجيين
ناس من اخميم
مصريين امريكان
امريكان مصريين
اقباط
اقباط المهجر
مناضلين و مؤيدين لحقوق الأقباط
متعلمين فى جامعة القاهره